SET เช้าร่วง 10 จุด แพนิก SVB-ซิกเนเจอร์ล้ม กดดันหุ้น “แบงก์”
SET เปิดเช้าร่วง 10 จุด เซ่นแรงขาย “แบงก์” กดดัน หลังกังวลธนาคาร Silicon Valley Bank และ ธนาคาร Signature ในสหรัฐล้ม
SET เปิดเช้าร่วง 10 จุด เซ่นแรงขาย “แบงก์” กดดัน หลังกังวลธนาคาร Silicon Valley Bank และ ธนาคาร Signature ในสหรัฐล้ม
13 มี.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 10:07 น. อยู่ที่ 1,589.71 ลดลง 9.94 จุด หรือ 0.62% สูงสุดที่ 1,593.70 จุด ต่ำสุดที่ 1,583.96 จุด มูลค่าการซื้อ 6.54 พันล้านบาท 
สำหรับดัชนีที่ปรับตัวลงนั้น คาดมาจากแรงเทขายหุ้นใหญ่ โดยเฉพาะหุ้นกลุ่มแบงก์ หลังนักลงทุนยังกังวลผลกระทบจากการปิด 2 ธนาคารของสหรัฐ คือ Silicon Valley Bank (SVB) และ ธนาคาร Signature ที่เกิดขึ้น ซึ่งยังไม่ทราบว่าจะมีธนาคารในสหรัฐอื่นๆ มีผลกระทบเกิดขึ้นอีกหรือไม่ ทำให้ในระยะสั้นการลงทุนในสินทรัพย์เสี่ยงยังถูกกดดัน และต้องติดตามว่าท่าทีของเฟดจะพิจารณาการขึ้นดอกเบี้ยที่ชะลอลงหรือไม่ หลังจากเกิดเหตุการณ์ดังกล่าวขึ้น